text: [{"text_idx": "#000005", "text": "Mu luzyalo luli boobu, bantu bavwuzya kulamatila mpindu yakuba munakristu kakwiina kubikkila maanu muulo wakucita boobo. Mbabaabo bazyi nokuba batakubwene, bakumbatila luzyalo luli boobo, batamikizya kufumbwa uutobela mulawo ookwa Yahuwah kuti ngu \u201csyaatulawolawo\u201d."}, {"text_idx": "#000006", "text": "Jemusi utupa bwiinguzi bwakulesyelela nkamu zyobile eezyi."}, {"text_idx": "#000007", "text": "Eelyo bantu nobakazyanya lusyomo lwakweezyekwa milimo, kamwi kaambo nkobavwuzya kuluba nkakuti kufumbwa ciyandika kuti kube lufutuko ku muntu, ncipego cakwaabilwa buyo \u2013 kusanganya a lufutuko alwalo. Yahuwah \u201cwakaabila muntu -omwe omwe lusyomo lumweelede.\u201d (BaLoma 12:3, NKJV) Eeco \u201ccisela\u201d ca lusyomo ncapedwe muntu cilakonzya kujatisya mujwi lya Yahuwah lisyomya lufutuko."}, {"text_idx": "#000008", "text": "Pele kuteelela akwalo ncipego cakwaabilwa buya! Aboobo nceciceeci bunji bwabantu ncobatamvwisyide. Pele Jemusi wakalimvwisyide kabotu ncocaambilizya eeci. Walo wakajuzya lugwalo lwakwe kumwi kapa kucenjezya asyoonto kuti: \u201cMutacengwi bakwesu nomuyandwa. Kufumbwa cipego cibotu, cipego cilondo, ncipego cizwa kujulu kuzyaansi kuzyila kuli Taata wa mumuni, ooyo uutacincauki akutabaa cimvwule cakudonaika. Walo Lwakwe nguwaatuleta swebo kwiinda mujwi lya kasimpe, kutegwa swebo tubaanga tuli micelo mitaanzi akataa zilengwe Zyakwe.\u201d (Jemusi 1:16-18, NKJV)"}, {"text_idx": "#000009", "text": "Eeci cijatikizya kuteelela! Mbweenya mbuli lusyomo mbocili cipego, akwalo kuteelela ncipego, mbweenya buyo."}, {"text_idx": "#000010", "text": "Bunakristu bwamazubaano bwiiminina misyobo yiimpene yakusyoma: bunji bwa bantu bayanda zyanyika balitondezya aanga balikkomene. Pele kumwi bunji bwa banakristu batobela tulawolawo aabo mbabantu basinizyide bunakristu \u2014 basyaanikidwe kunsaa mukuli wa zibi!"}, {"text_idx": "#000011", "text": "Banakristu bayandisya zyanyika bakatambula mulumbe wa kululamikwa kwiinda mukusyoma buyo, pele bacicedwe mukooze kakusulaika kuteelela kumwi kabaamba kuti ntulawolawo buyo. Aabo banakristu baambwa kuti mbaa syaatulawolawo, baminidwe mikuli alimwi bateelela mulawo wabulemu mbuuliko lyoonse, bacidadanyana nkaambo batambula cipego ca lufutuko, aboobo balibwene kuti lino beelede kweendelana a Yahuwah kwiinda mukweeleba masunko akutempaulwa aa Saatani kababelesya nguzu zyabo. Aboobo eezyi nkamu zyobile zyilaalilwa kumvwisya kuti kuteelela acalo lwaco ncipego cakwaabilwa buya."}, {"text_idx": "#000012", "text": "Jemusi wakalimvwisyide makani aaya. Walo naakati:"}, {"text_idx": "#000015", "text": "Langisya lino kuti \u201cijwi lisyangidwe mumoyo\u201d ndelipa kuti aabo balitambula babe bantu bacita ncolyaamba jwi eelyo. Lilikke eelyo swebo notutambula cipego ca lusyomo antoomwe a cipego ca bululami bwa Yahuwah busyangidwe mu myoyo yesu, notukonzya kuteelela akutobela."}]